
16 DR.31.3.2006 

 

Dengan penyusunan semula pihak berkuasa tempatan dan pengguna pakai sistem KPI 
bagi memantau prestasi perkhidmatan.   

Pihak berkuasa tempatan berperanan penting memantau keadaan persekitaran 
yang bersih dan mesra dan mesra alam supaya kondusif kepada kehidupan dan kegiatan 
ekonomi negara dan warga.  Keadaan persekitaran yang kondusif, bersih dan mesra alam 
di kawasan kediaman dan perniagaan akan secara langsung membantu pembentukan 
minda kelas pertama di kalangan warga. Pihak berkuasa tempatan berperanan bagi 
membantu menjayakan agenda nasional iaitu agenda nasional negara dari segi 
menyediakan premis dan ruang niaga bumiputera secara teratur dan menarik.   

 Penggunaan sistem ICT juga akan diperluas untuk meningkatkan kecekapan dan 
pengendalian.  Kerajaan juga akan melaksanakan pelan strategik Pengurusan Sisa Pepejal 
Kebangsaan, Dasar Pembangunan Nasional akan digubal untuk membantu perancangan 
dan pelaksanaan perkhidmatan perbandaran. Usaha penambahbaikan status kesihatan 
penduduk akan diutamakan untuk melahirkan masyarakat yang cergas dan cerdas.  
Kemudahan sedia ada akan dinaikkan taraf manakala kemudahan baru akan dibina bagi 
menyediakan pakej perkhidmatan yang komprehensif termasuk membina lapan hospital 
baru menggantikan 14 hospital usang dan membina beberapa pusat pakar.   

Bilangan klinik bergerak akan ditambah terutamanya untuk mempertingkat 
penjagaan kesihatan di kawasan luar bandar.  Perkhidmatan penjagaan kesihatan primer, 
sekunder dan tertiary akan digabung melalui satu sistem rujukan yang cekap dan berkesan 
bagi menyediakan sistem yang bersepadu. Menyedari terdapat kekurangan meruncing 
pelbagai kategori anggota perubatan dan kesihatan, satu pelan tindakan sumber manusia 
akan dilaksanakan dan sebanyak RM1.0 bilion diperuntukkan kepada pembangunan 
sumber manusia dalam penjagaan kesihatan. 

 Tuan Yang di-Pertua, sistem pengangkutan awam berkualiti yang dapat memenuhi 
keperluan warga adalah salah satu ciri negara maju.  Kesesakan jalan raya disebabkan 
kapasiti jalan yang terhad dan kejadian kemalangan jalan raya yang tinggi amatlah tidak 
produktif kepada negara.  Ditambah pula dengan peningkatan harga barang, harga bahan 
bakar petroleum dan keadaan harga yang tidak menentu.  Kerajaan memiliki kesungguhan 
politik untuk memperbaiki sistem pengangkutan awam secara berkesan. Penubuhan 
Kumpulan Wang Amanah Pengangkutan Awam ialah antara langkah awal yang telah pun 
dirintis.   

Sistem komputer LRT dan monorel yang diperkenalkan merupakan satu pelaburan 
yang terbukti berkesan namun ia perlu diperlengkap dengan pelaksanaan secara 
bersepadu, komprehensif dan jaringan lebih luas supaya menjadi sistem pengangkutan 
pilihan utama. Perkhidmatan ini perlu diperkemas dengan sistem feeder yang lengkap, 
menepati waktu perjalanan, meningkatkan kekerapan dan mengurangkan waktu menunggu.  
Rancangan pengangkutan perlu diselaraskan dengan pertubuhan kawasan iaitu kawasan-
kawasan penempatan baru, pusat dan kompleks komersial yang baru, pembinaan 
prasarana awam yang baru serta pertubuhan dan kepadatan penduduk. 

 Sebuah Suruhanjaya Nasional akan ditubuhkan untuk mengawal selia sistem 
pengangkutan awam kita sementara sebuah Suruhanjaya Khusus akan ditubuhkan bagi 
kawasan Lembah Klang.  Terminal Pengangkutan Bersepadu di Gombak dan Bandar Tasik 
Selatan akan dibina sebagai hab transit ke Kuala Lumpur. Kerajaan juga akan 
melaksanakan beberapa projek utama di seluruh negara termasuk Monorel Pulau Pinang 
dan Lebuhraya Hubungan Penyuraian Timur di Johor. Kerajaan juga akan meneruskan 
pembinaan jalan baru dan menaik taraf jalan sedia ada untuk meningkatkan akses kepada 
kawasan kurang membangun terutamanya bagi menghubungkan pusat pertumbuhan 
wilayah dengan kawasan yang mempunyai potensi untuk pelancongan.   

Bekalan tenaga bermutu yang mencukupi adalah satu keperluan pembangunan 
negara.  Rakyat harus sedar betapa berharga dan sukar didapati sumber tenaga.  Budaya 
menggunakan tenaga secara cermat perlu dipupuk, reka bentuk bangunan harus 
mengambil kira kadar penggunaan tenaga secara minimum tetapi berupaya memberi 
keperluan optimum. Kerajaan akan mengambil langkah-langkah bagi meningkatkan 
kecekapan penggunaan tenaga, energy efficiency di seluruh negara bagi mengurangkan 



Dengan penyusunan semula pihak berkuasa tempatan dan pengguna pakai sistem KPI bagi memantau prestasi perkhidmatan. Pihak berkuasa tempatan berperanan penting memantau keadaan persekitaran yang bersih dan mesra dan mesra alam supaya kondusif kepada kehidupan dan kegiatan ekonomi negara dan warga. Keadaan persekitaran yang kondusif, bersih dan mesra alam di kawasan kediaman dan perniagaan akan secara langsung membantu pembentukan minda kelas pertama di kalangan warga. Pihak berkuasa tempatan berperanan bagi membantu menjayakan agenda nasional iaitu agenda nasional negara dari segi menyediakan premis dan ruang niaga bumiputera secara teratur dan menarik. Penggunaan sistem ICT juga akan diperluas untuk meningkatkan kecekapan dan pengendalian. Kerajaan juga akan melaksanakan pelan strategik Pengurusan Sisa Pepejal Kebangsaan, Dasar Pembangunan Nasional akan digubal untuk membantu perancangan dan pelaksanaan perkhidmatan perbandaran. Usaha penambahbaikan status kesihatan penduduk akan diutamakan untuk melahirkan masyarakat yang cergas dan cerdas. Kemudahan sedia ada akan dinaikkan taraf manakala kemudahan baru akan dibina bagi menyediakan pakej perkhidmatan yang komprehensif termasuk membina lapan hospital baru menggantikan 14 hospital usang dan membina beberapa pusat pakar. Bilangan klinik bergerak akan ditambah terutamanya untuk mempertingkat penjagaan kesihatan di kawasan luar bandar. Perkhidmatan penjagaan kesihatan primer, sekunder dan tertiary akan digabung melalui satu sistem rujukan yang cekap dan berkesan bagi menyediakan sistem yang bersepadu. Menyedari terdapat kekurangan meruncing pelbagai kategori anggota perubatan dan kesihatan, satu pelan tindakan sumber manusia akan dilaksanakan dan sebanyak RM1.0 bilion diperuntukkan kepada pembangunan sumber manusia dalam penjagaan kesihatan. Tuan Yang di-Pertua, sistem pengangkutan awam berkualiti yang dapat memenuhi keperluan warga adalah salah satu ciri negara maju. Kesesakan jalan raya disebabkan kapasiti jalan yang terhad dan kejadian kemalangan jalan raya yang tinggi amatlah tidak produktif kepada negara. Ditambah pula dengan peningkatan harga barang, harga bahan bakar petroleum dan keadaan harga yang tidak menentu. Kerajaan memiliki kesungguhan politik untuk memperbaiki sistem pengangkutan awam secara berkesan. Penubuhan Kumpulan Wang Amanah Pengangkutan Awam ialah antara langkah awal yang telah pun dirintis. Sistem komputer LRT dan monorel yang diperkenalkan merupakan satu pelaburan yang terbukti berkesan namun ia perlu diperlengkap dengan pelaksanaan secara bersepadu, komprehensif dan jaringan lebih luas supaya menjadi sistem pengangkutan pilihan utama. Perkhidmatan ini perlu diperkemas dengan sistem feeder yang lengkap, menepati waktu perjalanan, meningkatkan kekerapan dan mengurangkan waktu menunggu. Rancangan pengangkutan perlu diselaraskan dengan pertubuhan kawasan iaitu kawasan- kawasan penempatan baru, pusat dan kompleks komersial yang baru, pembinaan prasarana awam yang baru serta pertubuhan dan kepadatan penduduk. Sebuah Suruhanjaya Nasional akan ditubuhkan untuk mengawal selia sistem pengangkutan awam kita sementara sebuah Suruhanjaya Khusus akan ditubuhkan bagi kawasan Lembah Klang. Terminal Pengangkutan Bersepadu di Gombak dan Bandar Tasik Selatan akan dibina sebagai hab transit ke Kuala Lumpur. Kerajaan juga akan melaksanakan beberapa projek utama di seluruh negara termasuk Monorel Pulau Pinang dan Lebuhraya Hubungan Penyuraian Timur di Johor. Kerajaan juga akan meneruskan pembinaan jalan baru dan menaik taraf jalan sedia ada untuk meningkatkan akses kepada kawasan kurang membangun terutamanya bagi menghubungkan pusat pertumbuhan wilayah dengan kawasan yang mempunyai potensi untuk pelancongan. Bekalan tenaga bermutu yang mencukupi adalah satu keperluan pembangunan negara. Rakyat harus sedar betapa berharga dan sukar didapati sumber tenaga. Budaya menggunakan tenaga secara cermat perlu dipupuk, reka bentuk bangunan harus mengambil kira kadar penggunaan tenaga secara minimum tetapi berupaya memberi keperluan optimum. Kerajaan akan mengambil langkah-langkah bagi meningkatkan kecekapan penggunaan tenaga, energy efficiency di seluruh negara bagi mengurangkan.